यदि आपको तीव्र दर्द हो, जलन हो जो कि बार बार आता-जाता है तो समझें कि ये साइऐटिका के लक्ष्ण हैं। इसके अलावा यह अकसर एक ही अंग विशेष को प्रभावित करता है। निचले कमर में काफी ज्यादा दर्द का एहसास होता है। साथ ही जांघ में, पैरों के निचले हिस्से में भी दर्द बना रहता है। कई दफा साइऐटिका में दर्द नितंब तक पहुंच जाता है और विकराल रूप भी धारण कर सकता है। पैरों में सिहरन के साथ साथ पिन चुभने का एहसास भी इसमें सामान्य होता है। यह भी जान लें कि साइऐटिका बेहद थकाऊ होता है और इसमें स्थायी रूप से दर्द बना रहता है।